ΓΡΑΠΤΗ ΕΡΩΤΗΣΗ P-1371/00

υποβολή: Wolfgang Kreissl-Drfler (Verts/ALE) προς την Επιτροπή

(26 Απριλίου 2000)

Θέμα: Πολυμερείς ρυθμίσεις στον τομέα του ανταγωνισμού

Θα μπορούσε η Επιτροπή να απαντήσει στα ακόλουθα ερωτήματα:

1. Αναφέρθηκε στις συνομιλίες με εμπορικούς εταίρους που πραγματοποίησε ο κ. LAMY μετά το Seatlle το θέμα πολυμερής ρύθμιση στον τομέα του ανταγωνισμού;

2. Ποιες ήταν οι αντιδράσεις που συνάντησε ο κ. LAMY στα ταξίδια του σε άλλα εμπορικά κράτη όταν έθιγε το θέμα πολυμερής ρύθμιση στον τομέα του ανταγωνισμού;

Στο σχέδιο της Επιτροπής για τη διαπραγματευτική θέση της ΕΕ στο Γύρο της Χιλιετίας ζητείται καιποστηρίζεται η σύναψη πολυμερούς συμφωνίας στον τομέα του ανταγωνισμού αναφέρονται περιεχόμενα όπως είναι η συνεργασία μεταξύ των επί μέρους αρχών, ο καθορισμός βασικών αρχών και ελαχίστων προτύπων για το εθνικό δίκαιο του ανταγωνισμού κλπ., χωρίς ωστόσο να αναφέρεται ο αυστηρότερος έλεγχος των διεθνικών επιχειρήσεων.

3. Θα μπορούσε να λάβει θέση η Επιτροπή έναντι των σχεδίων κωδίκων συμπεριφοράς για τις επιχειρήσεις που έχει εκπονήσει η Unctad (www.unctad.org/en/aubsites/cpolicy/cpset.htm-στο:Principles and Rules for Enterprises, Including Transnational Companies); Θα θεωρούσε η Επιτροπή ως πρόσφορο και άξιοποστήριξης ένα τέτοιο κώδικα εφόσον οι κανόνες συμπεριφοράς που περιέχει είναι δεσμευτικοί;

4. Στο πλαίσιο ποιου θεσμικού οργάνου θα ήθελε να τοποθετήσει η Επιτροπή το διεθνές δίκαιο του ανταγωνισμού ή μια διεθνήπηρεσία ανταγωνισμού; Θα θεωρούσε η Επιτροπή σκόπιμο να αναθέσει σε μιαπηρεσία του ΟΗΕ, όπως είναι η Unctad, αυτόν τον τομέα;

Απάντηση του κ. Lamy εξ ονόματος της Επιτροπής

(25 Μαΐου 2000)

Σε επαφές που έγιναν μετά το Seattle, μεπουργούς των αναπτυγμένων και των αναπτυσσομένων χωρών, εθίγη συστηματικά το θέμα για την ανάγκη πουπάρχει να αρχίσουν διαπραγματεύσεις στο πλαίσιο, του

Παγκόσμιου Οργανισμού Εμπορίου (ΠΟΕ) για τη δημιουργία ενός βασικού πλαισίου πολυμερών κανόνων στον τομέα του ανταγωνισμού. Στο πλαίσιο αυτό τονίστηκαν δύο βασικά μηνύματα. Πρώτον, η ανάγκη να ενισχυθεί η διεθνής συνεργασία σε μία διεθνοποιημένη οικονομία, προκειμένου να αντιμετωπιστούν οι κατά του ανταγωνισμού πρακτικές των επιχειρήσεων σε διεθνές επίπεδο. Δεύτερον, η ανάγκη δημιουργίας μιας σταθερής βάσης για την ενίσχυση της συνεργασίας μέσω ενός βασικού πλαισίου κανόνων, που θα συμπληρώνει τους κανόνες του ΠΟΕ για την ελευθέρωση του εμπορίου.

Σημαντικός αριθμός χωρών-τόσο αναπτυγμένων, όσο και αναπτυσσομένων-υποστηρίζει τις διαπραγματεύσεις του ΠΟΕ για μια πολυμερή συμφωνία στον τομέα του ανταγωνισμού. Αυτός περιλαμβάνει όλες τις ευρωπαϊκές χώρες, συμπεριλαμβανομένων τωνποψηφίων, για προσχώρηση στην Ένωση, τον Καναδά, την Ιαπωνία, την Κορέα, τη Νότιο Αφρική και πολλές χώρες της Λατινικής Αμερικής, όπως είναι η Χιλή ή η Βραζιλία. Τα μέλη της αρμόδιας για το εμπόριο και τον ανταγωνισμό επιτροπής έχουν δεσμευτεί σε εντατικές συζητήσεις για την αναζήτηση καλύτερης σύγκλισης απόψεων, με άλλους εμπορικούς εταίρους, αλλά ιδιαίτερα με τις Ηνωμένες Πολιτείες, οι οποίες μέχρι σήμερα ήταν σκεπτικές σχετικά με μια πολυμερή αντιμετώπιση του ανταγωνισμού. Το θέμα συζητείται επίσης με την Ινδία, την Αίγυπτο και άλλες αναπτυσσόμενες χώρες προκειμένου να προσδιοριστεί ο τρόπος με τον οποίο μια συμφωνία στον τομέα του ανταγωνισμού θα μπορούσε να βοηθήσει την επίλυση των προβλημάτων τους.

Η Κοινότητα ευνοεί μια ρεαλιστική προσέγγιση για την ανάπτυξη πολυμερών κανόνων όσον αφορά τον ανταγωνισμό. Μία συμφωνία στο πλαίσιο του ΠΟΕ, θα πρέπει, κυρίως να επικεντρώνεται σε σειρά βασικών αρχών όσον αφορά τους κανόνες του εσωτερικού ανταγωνισμού οι οποίοι θα πρέπει να περιλαμβάνουν αρχές μη εισαγωγής διακρίσεων και διαφάνειας και να δίνουν ιδιαίτερη προτεραιότητα στην καταπολέμηση σκληροπυρηνικών οικονομικών συνασπισμών (hard core cartels), στους τρόπους εφαρμογής διαδικασιών για διεθνή συνεργασία όσον αφορά τις κατά του ανταγωνισμού πρακτικές σε διεθνές επίπεδο καθώς και στηνποστήριξη της προοδευτικής ενίσχυσης των δομών του ανταγωνισμού στις αναπτυσσόμενες χώρες. Μία τέτοια προσέγγιση θα εξασφαλίσει επίσης την ύπαρξη αποτελεσματικότερης διεθνούς συνεργασίας για την αντιμετώπιση πρακτικών πολυεθνικών επιχειρήσεων κατά του ανταγωνισμού. Πρέπει, ωστόσο, να τονισθεί ότι οι κανόνες του ανταγωνισμού θα πρέπει να εφαρμόζονται κατά τρόπον ουδέτερο σε όλες τις επιχειρήσεις-ή συμφωνίες μεταξύ επιχειρήσεων-που κατέχουν δεσπόζουσα θέση στην αγορά, ανεξάρτητα από την εθνικότητα της επιχείρησης.

Έχει επίσης σημασία να τονιστεί ότι δεν επιζητείται η δημιουργία μιας γενικής αρχής επί του ανταγωνισμού ή/και κανόνες επίλυσης διαφορών που να μπορούν να εφαρμόζονται κατά την εξέταση μεμονωμένων περιπτώσεων.

Το 1980, η Διάσκεψη των Ηνωμένων Εθνών για το εμπόριο και την ανάπτυξη (Unctad) καθόρισε σειρά δίκαίων αρχών και κανόνων, που συμφωνήθηκαν σε πολυμερές επίπεδο, για τον έλεγχο των περιοριστικών εμπορικών πρακτικών. Αυτή αποτέλεσε ένα πολύτιμο σημείο αναφοράς για την ανάπτυξη της νομοθεσίας στον τομέα του ανταγωνισμού σε πολλές αναπτυσσόμενες χώρες. Η Unctad έπαιξε έναν σημαντικό ρόλο, τόσο μέσω της παροχής τεχνικής βοήθειας, όσο και μέσω του έργου μιας διακυβερνητικής ομάδας εμπειρογνωμόνων σχετικά με τις περιοριστικές εμπορικές πρακτικές. Οι αρχές αυτές, ωστόσο, δεν είναι δεσμευτικές. Η Επιτροπή θεωρεί ότι ο ΠΟΕ είναι ο κατάλληλος χώρος για την ανάπτυξη δεσμευτικών κανόνων όσον αφορά τον ανταγωνισμό. Ωστόσο, προβλέπεται στενή συνεργασία μεταξύ του ΠΟΕ και άλλων διεθνών οργανισμών με εμπειρία στον τομέα του ανταγωνισμού, όπως είναι η Unctad, η Παγκόσμια Τράπεζα και ο ΟΟΣΑ. Μία τέτοια συνεργασία θα είχε ιδιαίτερη σημασία για την ανάπτυξη μιας ενισχυμένης και καλύτερα συντονισμένης προσέγγισης στο πεδίο της τεχνικής βοήθειας.